Վալերի Գովեն

Վալերի Գովեն (), ֆրանսիացի ֆուտբոլիստ, որը ներկայումս Ֆրանսիայի կանանց ֆուտբոլի առաջնությունում որպես հարձակվող խաղում է Մոնպելյե կանանց ֆուտբոլային ակումբում և Ֆրանսիայի կանանց ֆուտբոլի ազգային հավաքականում։ Ծնվել է Ռեյունյոն կղզու Սեն Դենի քաղաքում։

Ակումբային կարիերա

Թուլուզ 
Գովենը ծնվել է ֆրանսիական Ռեյունյոն կղզում և չորս տարեկանում իր մայրիկի և քրոջ հետ տեղափոխվել է Ֆրանսիայի հարավ-արևմուտք։ 12 տարեկանում միացել է Թուլուզ ՖԱ կանանց ֆուտբոլային ակումբին, իսկ 16 տարեկանում Ֆրանսիայի կանանց ֆուտբոլի դիվիզիոն 2-ում միացել է հիմնական թիմին։ 2012-2013 թվականներին Գովենը խաղացել է Թուլուզի ակումբում Ֆրանսիայի կանանց ֆուտբոլի առաջնությունում Ֆրանսիայի կանանց ֆուտբոլի դիվիզիոն 2 վերադառնալուց առաջ։ 2013-2014 թվականներին  Գովենը լիգայի ամենաշատ գոլեր խփած խաղացողն էր՝ 20 խաղում 32 գոլով։ Թուլուզի ակումբում գտնվելու ժամանակաշրջանում նա խփել է 45 գոլ մինչև 19 տարեկանների ազգային առաջնությունում։

Մոնպելիե 
2014 թվականի հունիսին Գովենը վերադարձել է Ֆրանսիայի կանանց ֆուտբոլի առաջնություն՝ միանալով Մոնպելիեի կանանց ֆուտբոլային ակումբին։ 2017 թվականի մայիսին հաջող մրցաշրջանից հետո, որի ժամանակ նա 13 գոլ է խփել 17 խաղում՝ օգնելով Մոնպելիեին որակավորվել ՈՒԵՖԱ-ի 2017-2018 կանանց չեմպիոնների լիգայի համար, և պայմանագիր է կնքել մինչև 2020 թվականը ժամկետով։

Միջազգային կարիերա 
2012 թվականի հուլիսին Գովենը ներկայացրել է Ֆրանսիայի մինչև 16 տարեկանների կանանց ֆուտբոլի ազգային հավաքականը Սկանդինավյան երկրների մինչև 16 տարեկանների գավաթի ժամանակ։ Նա մեկնարկել է Շվեդիայի կանանց հավաքականի հետ խաղում 1–0 հաշվով պարտությամբ, մեկնարկել և առաջին գոլն է խփել Ֆինլանդիայի հետ հաղթանակով խաղում, որն ավարտվել է 5–1 հաշվով, իսկ Նորվեգիայի հետ խաղում նրա աջակցությամբ ֆրանսիացիները հաղթել են 3–0 հաշվով, մրցաշրջանում գրավելով երրորդ տեղը։

2012 թվականի հոկտեմբերին Գովենը ներկայացրել է Ֆրանսիայի մինչև 17 տարեկանների կանանց ֆուտբոլի ազգային հավաքականը ՈՒԵՖԱ-ի 17 տարեկանների կանանց առաջնության որակավորման առաջին փուլում։ Նա մեկնարկել է բոլոր երեք խաղերում և գոլ է խփել Բոսնիա և Հերցեգովինայի հետ 5–0 հաշվով խաղում, Լիտվայի հետ 12–0 հաշվով խաղում և հեթ-տրիկ՝ Հունգարիայի հետ 5–0 հաշվով խաղում։ 2013 թվականի մարտին նա երկրորդ փուլում Ֆրանսիայի ազգային հավաքականի կազմում էր։ Մեկնարկել է Հյուսիսային Իռլանդիայի հետ 3–1 հաղթանակով խաղում և ֆինլանդիայի հետ 2–1 հաղթանակով խաղում, սակայն 75-րդ րոպեին որպես փոխարինող է խաղացել Իսպանիայի հետ 1–1 ոչ-ոքի խաղում, որը որակավորվել է գոլերի տարբերության առավելության շնորհիվ։

2015 թվականի հուլիսին Գովենն օգնել է Ֆրանսիային 2015 թվականի ամառային ունիվերսիադայում ստանալու ոսկե մեդալ, եզրափակչում խաղի հաշիվը բացելով Ռուսաստանի հավաքականի հետ խաղում, որն ավարտվել է 2–0 հաշվով։

2015 թվականի սեպտեմբերին Գովենն առաջին անգամ հրավիրվել է Ֆրանսիայի կանանց ֆուտբոլի ազգային հիմնական հավաքական՝ Բրազիլիայի և Ռումինիայի կանանց հավաքականների հետ խաղերի համար։ Նա իր պաշտոնական առաջնախաղի ելույթը Ֆրանսիայի ազգային հիմնական հավաքականում ունեցել է 2015 թվականի հոկտեմբերին, որտեղ Ֆրանսիան 2–1 հաշվով պարտություն է կրել Նիդեռլանդներից՝ 71-րդ րոպեին փոխարինելով Մարի-Լոր Դելիին։

2016 թվականի նոյեմբերին Գովենն ընտրվել է Ֆրանսիայի մինչև 20 տարեկանների կանանց ֆուտբոլի հավաքականում ՖԻՖԱ-ի մինչև 20 տարեկանների կանանց աշխարհի գավաթի խաղերին մասնակցելու համար։ Նա ընկերական խաղում խաղացել է Կանադայի հետ խաղում` խփելով 2–0 հաշվով հաղթանակի երկրորդ գոլը։ Մրցաշարի խմբային փուլում նա փոխարինման է դուրս եկել Միացյալ Նահանգների մինչև 20 տարեկան կանանց ֆուտբոլի հավաքականի հետ 0–0 ոչ-ոքի հաշվով խաղում և Նոր Զելանդիայի հավաքականի հետ խաղում, որն ավարտվել է 2–0 հաղթանակով։

Նա մեկնարկել է 2–2 ոչ-ոքի արդյունքով Գանայի հավաքականի հետ խաղում՝ օգնելով Դելֆին Կասկարինոյին խփել առաջին գոլը։ Փլեյ-օֆ փուլում նա Ճապոնիայի հավաքականի հետ 2–1 հաղթանակով կիսաեզրափակիչ խաղում փոխարինման է դուրս եկել ավելացրած ժամանակում, իսկ Հյուսիսային Կորեայի հավաքականի հետ խաղում փոխարինման է դուրս եկել 73-րդ րոպեին, որտեղ Ֆրանսիան պարտվել է 3–1 հաշվով։

2017 թվականի մարտին Գովենը ներկայացրել է Ֆրանսիայի կանանց ֆուտբոլի ազգային երկրորդ հիմնական հավաքականը 2017 թվականի Իստրիայի գավաթի ժամանակ։ Նա խաղացել է բոլոր չորս խաղերում, ունենալով հեթ-տրիկ Հունգարիայի հետ խաղում։ Ֆրանսիան մրցաշարն ավարտել է երրորդ տեղով, պարտության մատնելով Հյուսիսային Իռլանդիային 
1–0 հաշվով։

2017 թվականի հոկտեմբերին Գովենը խփել է իր առաջին գոլը Ֆրանսիայի հիմնական հավաքականի կազմում Գանայի հավաքականի հետ 8–0 հաշվով ավարտված ընկերական խաղում։ 2018 թվականի ապրիլի 6-ին Գովենն ունեցել է հեթ-տրիկ Նիգերիայի հավաքականի հետ 8–0 հաշվով ավարտված խաղում։

Կարիերայի վիճակագրություն

Միջազգային գոլեր 
Ֆրանսիայի գոլերի հանրագումարի միավորները և արդյունքների ցանկը, միավորի սյունը ցույց է տալիս Գովենի յուրաքանչյուր գոլից հետո միավորը:

Ծանոթագրություններ

Արտաքին հղումներ 
   Ֆրանսիայի ֆուտբոլի ֆեդերացիայի կայքում 
 Valérie Gauvin Մոնպելիե կանանց ֆուտբոլային ակումբի կայքում 
 Valérie Gauvin  Footofeminin.fr կայքում 
 
  WorldFootball.net կայքում

Ֆուտբոլիստուհիներ
2019 ՖԻՖԱ-ի կանանց աշխարհի գավաթի խաղարկության մասնակիցներ